**Д О Г О В О Р**

**за обучение на наети лица за придобиване на професионална квалификация или ключови компетентности по реда на чл.36, ал.2 от ЗНЗ**

**№……**

Днес,................... 202…г. в гр. .................., на основание чл. 30б, ал. 1, т. 2 и т. 3 и чл. 36, ал. 2 от ЗНЗ, между страните:

1. **Агенция по заетостта, чрез Дирекция „Бюро по труда” гр. ………….…..** представлявана от нейния директор ……………………………………………………………………………………… и оправомощено лице по чл. 13, ал. 3, т.1 от ЗФУКПС …………………………………………………………… ЕИК по БУЛСТАТ…………………………., наричана по - нататък **“Възложител",** от една страна
2. **………………………………………………………………,**

/работодател/

представляван от ………………………………………………………………………………………………..,

и главен счетоводител …………………………………………………………………………………………

ЕИК по БУЛСТАТ/ЕИК: ……………………………………………,

наричан по-долу „**Заявител**” [[1]](#footnote-1)

1. **…………………………………………………………………,**

 /обучаваща институция/

представлявана от …………………………………………………………………………..,

и главен счетоводител ……………………………………………………………………

ЕИК по БУЛСТАТ/ЕИК: ……………………………………………,

наричана по-долу „**Изпълнител**” от друга страна,

се сключи настоящия ДОГОВОР във връзка с обучението на заети лица по реда на чл. 36, ал. 2 от ЗНЗ и съгласно с утвърдения Национален план за действие по заетостта /НПДЗ/ за съответната година, като страните се споразумяха за следното:

**І. ПРЕДМЕТ НА ДОГОВОРА**

Предоставяне от **Възложителя** на **Изпълнителя** средства от държавния бюджет за обучение на наети лица от групите в неравностойно положение на пазара на труда по чл. 36, ал. 1 от ЗНЗ, представляващи минимална помощ (помощ „de minimis”)[[2]](#footnote-2) на **Изпълнителя** съгласно разпоредбите на **Регламент (ЕС) 2023/2831** на Комисията от 13.12.2023 г. за прилагане на чл. 107 и 108 от Договора за функционирането на ЕС към помощта de minimis (OB, L 2023/2831 от 15 декември 2023г.) и с регламентите, които го изменят, допълват или заменят, общо в размер на …………………………….. лв. (……..…………………….……………………………….) лв.

Минималната помощ се смята за отпусната от датата на сключване на договора, независимо от датата на плащането на помощта на предприятието.

**1.Възложителят** възлага, а **Изпълнителят** приема да извърши:

1.1. **Обучение** ……………………………………………………………………………………………………….

(попълва се конкретното обучение – професионално[[3]](#footnote-3)/ключови компетентности[[4]](#footnote-4))

по предоставения от обучаващата институция учебен график, с хорариум ........... учебни часа, за периода от ……..……………. 20… г. до ……………………….. 20… г. на ……….бр. заети лица по списък - неразделна част от договора, с обща стойност за обучението в размер на ………………………………………….. (……………………………………………) лв, като средствата се осигуряват при **равно участие от** **Възложителя и Заявителя.**

1.2. **Възложителят** предоставя средства по т.1.1. в размер на …………………….. (……………………………………………) лв., за обучението на ……….бр. заети лица, като единичната стойност за обучението на едно заето лице е в рамките до максималния размер на средствата за обучение на едно лице по НПДЗ за съответната година.

1.3. Обученията се провеждат по Заявката на **Заявителя** и в съответствие с приложения към договора учебен график**.**

**2. Възложителят** възлага, а **Заявителят** приема:

2.1. Да запази заетостта на лицата, успешно завършили обучението по т.1.1. за срок не по-кратък от периода на субсидиране и допълнителен период, равен на субсидирания, съгласно чл. 36, ал. 1, от ЗНЗ.

 **ІІ. ПРАВА И ЗАДЪЛЖЕНИЯ НА СТРАНИТЕ:**

**3. Възложителят се задължава:**

3.1. Да изплати на **Изпълнителя** за включените ………….. /бр./ заети лица в **Обучението** по т.1.1 сумата по т.1.2, като преведе 50 % от тази сума в срок от 10 /десет/ работни дни след сключване на договора и въз основа на представена фактура от **Изпълнителя**.

Останалата сума се превежда на **Изпълнителя**, след като същият изпълни всички поети задължения от т. 5.1.1. до т. 5.1.5. от настоящия договор, но не по-късно от 10 /десет/ работни дни от представяне на отчетните документи.

3.2. В случаите, когато има отпаднали курсисти от обучението, да изплати на **Изпълнителя** действително направените разходи за обучението до датата на отпадане на курсиста.

Не се изплащат разходи за обучение на заето лице, направени след настъпване на несъответствие на конкретното лице с дефиницията „възрастен”, посочена в §1, т. 18 от Допълнителните разпоредби на ЗНЗ[[5]](#footnote-5).

 **4. Възложителят има право:**

4.1. Да контролира изпълнението на поетите от **Изпълнителя** и **Заявителя** договорни задължения.

4.2. Да присъства при провеждането на изпита/теста при приключване на обучението.

4.3. При поискване да получава от **Изпълнителя** и **Заявителя** в срок от 3 /три/ работни дни информация и документация, упоменати в настоящият договор.

4.4. Да следи за изпълнението на обученията по представения учебен график от **Изпълнителя.**

4.5. Да проверява ежемесечно в регистъра на НАП статуса на трудовите договори, допълнителните споразумения и заповедите за освобождаване на заетите лица по време на тяхното обучение, както и в периода на запазване на заетостта им по т.2.1.

4.6. Да извършва проверка, относно изпълнението на условията на Регламент (ЕС) 2023/2831 г. на Комисията от 13.12.2023г.

**5. Изпълнителят и Заявителят се задължават:**

**5.1. Изпълнител:**

5.1.1. Да извърши обучението на лицата по т.1.1. в съответствие с предмета на този договор.

5.1.1.1 Да осигури преподавателски състав, който притежава необходимата квалификация в съответствие със спецификата на съответното обучение.

5.1.1.2. Да провежда обучението съгласно програмата за обучение, в подходящи учебни бази и с учебни материали, даващи възможност на обучаваните лица да получат качествено обучение.

5.1.2. Да информира писмено **Възложителя** чрез Системата за сигурно електронно връчване /ССЕВ/ или чрез обмен на документи чрез Системата за електронен обмен на съобщенията/СЕОС/ в срок до 3 /три/ работни дни от отпадането на курсист/и от обучение, както и за направените разходи за обучение до датата на напускане. При отпадането на курсист, в обучението може да се включи друго лице, наето от работодателя по реда на чл. 36, ал.1, от ЗНЗ в случай, че може да участва в не по-малко от 80% от общия брой учебни часове.

5.1.3. Да не сключва договори с подизпълнители без съгласие на **Възложителя.**

5.1.4. В срок до 10 /десет/ работни дни след приключване на обучението да издаде и връчи на успешно завършилите курсисти съответните документи (Удостоверение/Сертификат) за придобита проферсионална квалификация/ключова компетентост и да предостави копия от тях на **Възложителя**.

5.1.5. В срок до 10 /десет/ работни дни след изпълнение на дейностите по т.5.1.4., да представи попълнена/и месечна/и присъствена/и форма/и по образец, неразделна част от договора, удостоверяваща/и дните на присъствие на занятия на обучаваните лица, както и отчет (примерен образец) за извършеното обучение, който в частта за материални разходи следва да бъде придружен от:

- фискални бонове, съдържащи минимална информация по чл. 6, ал. 1 от Закона за счетоводството, за покупка на материали за обезпечаване на обучението в съответствие с Учебния график **и/или**

- фактури или документи, отговарящи на условията на чл. 6, ал. 1 от Закона за счетоводството, за покупка на материали за обезпечаване на обучението в съответствие с Учебния график;

- списък, подписан от **Изпълнителя** и от обучаваните лица за предоставени на курсистите учебни и канцеларски материали, касаещи обучението (тетрадки, моливи, химикалки, учебници др. подобни), в съответствие с представените счетоводни документи за покупка на такива материали за съответния курс.

**Изпълнителят** фактурира извършените услуги на **Възложителя**.

В случай, че авансово преведените средства от **Възложителя** надхвърлят фактически изразходваните от **Изпълнителя**, последният се задължава да възстанови съответните разлики на **Възложителя**.

 5.1.6. През периода на обучениeто да осигури достъп на представител/и на **Възложителя** за извършване на проверки.

**5.2 Заявител:**

5.2.1. Да запази заетостта на лицата, успешно завършили обучението по т.1.1. за срок не по-кратък от периода на субсидиране и допълнителен период, равен на субсидирания, съобразно направената заявка и придобитата професионална квалификация/ключови компетентности.

5.2.2. До 10-то число на месеца, следващ изтичането на срока по т. 2.1, да представи на Възложителя документи/декларация, удостоверяващи заетостта на лицата за този период.

5.2.3. През периода на обучението /в случай, че се провежда при работодателя/ да осигури достъп на представител/и на **Възложителя** за извършване на проверки на провеждащия се учебен процес.

 5.2.4. Да осигури достъп на представител/и на **Възложителя** за извършване на проверки на запазената заетост на лицата след приключване на обучението.

 **ІІІ. ОТГОВОРНОСТИ И САНКЦИИ**

**6. Изпълнител:**

6.1. **Изпълнителят** при неизпълнение на някое от задълженията по т. 5.1.2. и 5.1.4., дължи неустойка в размер на 5% върху авансово получената сума по т.3.1. на **Възложителя**, като същата се удържа от окончателното заплащане на услугата.

6.2. При неизпълнение на задълженията по т. 5.1.1. и т. 5.1.3., **Възложителят** прекратява договора и **Изпълнителят** възстановява на **Възложителя** авансово получената сума по т.3.1.

6.3. При неизпълнение на задълженията по т. 5.1.5. **Изпълнителят** да представи отчет за съответното обучение, **Възложителят** прекратява договора и **Изпълнителят** възстановява на **Възложителя** авансово получената сума по т. 3.1.

**7. Заявител:**

7.1. При неизпълнение на задълженията по т. 5.2.1. **Заявителят** дължи неустойка в размер на цялата получена сума за обучението за придобиване на професионална квалификация/ключова компетентност по настоящия договор за всяко лице, на което не е запазена заетостта, предвидена в заявката за обучение за определено работно място.

Посочените суми са дължими от **Заявителя** в срок от 5 /пет/ работни дни от изтичане на срока за изпълнение на задължението по т. 5.2.2.

7.2. В случай, че **Заявителят** прекрати с лице /лица/ по т. 5.2.1. едностранно трудовото правоотношение по причини, които не са свързани с виновно неизпълнение на трудовите задължения, както и по взаимно съгласие, на основание чл. 325, ал. 1, т.1 от КТ през периода на настоящия договор, той възстановява изцяло преведените средства за съответното лице /лица/, ведно със законната лихва.

Посочените суми са дължими от **Заявителя** в срок от 5 /пет/ работни дни от настъпване на обстоятелството по т. 7.2.

7.3. **Заявителят** не дължи неустойка по т. 7.1 или т. 7.2. в случай, че включеното в обучение лице по време на обучението или в периода по т. 2.1. започне работа по трудово или служебно правоотношение при друг работодател за срок по-дълъг от определения по т.2.1, или постъпи за редовно обучение в образователната система, за което представи съответния документ, както и при започване на самостоятелна стопанска дейност.

7.4. При неспазване на Регламент (ЕС) 2023**/2831** от 13.12.2023г., ЗНЗ и ППЗНЗ, **Заявителят** възстановява пълния размер на предоставените средства по настоящия договор, ведно със законната лихва от момента на получаването до окончателното им изплащане.

7.4.1. Вземанията по т. 7.4. се събират като в 10 дневен срок от установяването им **Възложителят** изпраща покана до **Заявителя** за доброволно изпълнение на задължението в 14 дневен срок от получаване на поканата.

7.4.2. В поканата за доброволно изпълнение **Възложителя**т уведомява **Заявителя** за размера на дължимите суми, срока за възстановяването им, данни за банковата сметка, по която да бъдат възстановени, реда, по който **Възложителят** да бъде уведомен за доброволното възстановяване, както и за действията по принудителното изпълнение, които ще бъдат предприети след изтичане на срока за доброволно изпълнение.

7.4.3. В случай, че **Заявителят** не изпълни доброволно задължението си, в срок до 10 работни дни след изтичане на срока за доброволно изпълнение на задължението **Възложителят** предприема необходимите действия за събиране на вземането.

**ІV. ОБЩИ УСЛОВИЯ**

8. **Възложителят** или оторизираните контролни органи имат право да извършват проверки на **Изпълнителя** и **Заявителя** по изпълнението на договора, а също така проверки относно правомерността на изразходването на средствата, преведени от него, за което съответните длъжностни лица съставят протокол.

9. **Възложителят** не носи отговорност за действия или бездействия на **Изпълнителя** и/или **Заявителя**, в резултат на които възникнат: смърт или злополука на което и да било физическо лице при изпълнение на дейностите по договора; загуба или нанесена вреда на каквото и да било имущество, вследствие изпълнение на дейностите по договора.

10. Документите по т.5.1.5 и т.5.2.2 могат да бъдат представени по електронен път по реда на Закона за електронния документ и електронните удостоверителни услуги или чрез Системата за сигурно електронно връчване /ССЕВ/ или чрез обмен на документи чрез Системата за електронен обмен на съобщенията/СЕОС/, подписани с квалифициран електронен подпис /КЕП/.

11. Измененията и допълненията на настоящия договор се правят само с писмено споразумение между трите страни.

12. Писмените покани и изявления по този договор се връчват на адресите, посочени от страните. В случай, че някоя от страните промени седалището или адреса си, се задължава да уведоми другата, като посочи нов адрес. В противен случай, писмена

покана или известие по този договор, отправено на стария адрес ще се счита за редовно връчена.

13. При възникване на изискуеми публични задължения и/или на задължения за неизпълнение на сключени договори по програми, мерки и обучения по ЗНЗ, както и по проекти по Оперативна програма "Развитие на човешките ресурси”/Програма "Развитие на човешките ресурси” на **Изпълнителя** или **Заявителя** по време на действието на договора, **Възложителят** може да извърши прихващане на всякакви суми дължими на **Изпълнителя** и **Заявителя** от **Възложителя,** както и лихвите по тях,включително от други действащи договори.

Тази разпоредба не накърнява правото на страните да договорят разсрочено плащане.

14. Настоящият договор може да бъде прекратен от всяка една от страните с писмено предизвестие, отправено до другата страна, при съществена промяна на нормативните актове, уреждащи отношенията, свързани с неговото сключване и изпълнение, както и при настъпване на обективни причини, водещи до невъзможност за изпълнение на договора. Договорът се счита за прекратен след изтичането на 5 /пет/ работни дни от получаването на писменото предизвестие.

15. За всички неуредени от настоящия договор положения се прилагат разпоредбите на Закона за задълженията и договорите, Гражданския процесуален кодекс и действащото българско законодателство.

16. Договорът се прекратява, когато помощта по него е предоставена в нарушение на изискванията на Регламент (ЕС) 2023/2831 от 13.12.2023г., разпоредбите на ЗНЗ и ППЗНЗ, уреждащи предоставянето на минимална помощ, и при декларирани от **Заявителя** неверни данни за получени от него минимални и държавни помощи. В този случай, **Заявителят** възстановява пълния размер на предоставените средства по настоящия договор, ведно със законната лихва от момента на получаването до окончателното им изплащане.

 17. Споровете по изпълнението на настоящия договор се разглеждат от компетентния съд, в чийто териториален обхват попада Възложителя.

18. Страните се задължават предоставените лични данни да бъдат използвани единствено и само за целите на настоящия договор и ще се обработват, съхраняват и предоставят само и единствено по реда, предвиден в Регламент (ЕС) 2016/679 на Европейския парламент и на Съвета от 27 април 2016 година, относно защитата на физическите лица във връзка с обработването на лични данни и относно свободното движение на такива данни.

Настоящият договор се състави в три еднообразни екземпляра - по един за всяка една от страните.

Разплащанията на дължимите суми по договора се извършват по следните банкови сметки:

1. **Дирекция “Бюро по труда”** гр. ………………………………….

БАНКА: ………………………………………..

BIC: …………………………………….. IBAN: …………………..…………………………

1. **„……………………………………………”**

БАНКА: ………………………………………..

BIC: …………………………………….. IBAN: …………………..…………………………

**Приложения**:

1. Образец на заявка за обучение, за придобиване на професионална квалификация/ключови компетентности на наети лица от групите в неравностойно положение на пазара на труда, по реда на чл.36, ал.2, от ЗНЗ;
2. Образец на декларация по чл. 56 от ЗНЗ и за минимални и държавни помощи по чл. 29 от ППЗНЗ /по образец/;
3. Образец на месечна присъствена форма;
4. Образец на списък за получени учебни материали;
5. Образец на списък за удостоверения/сертификати;
6. Образец на учебен график за обучения по ПК/КК;
7. Образец на списък на лицата, включени в обучение за придобиване на професионална квалификация/ключова компетентност;
8. Образец на декларация за запазване на заетостта на лица преминали обучение;
9. Образец за отчет.

**ЗА ВЪЗЛОЖИТЕЛ: ЗА ЗАЯВИТЕЛ :**

**ДИРЕКЦИЯ “БЮРО ПО ТРУДА”** „………………………………………………………..”



 **ЗА ИЗПЪЛНИТЕЛ :**

1. Не се финансира обучението на лица в предприятия на пълна бюджетна издръжка. [↑](#footnote-ref-1)
2. Не се отнася за бюджетни предприятия/организации, които не осъществяват стопанска дейност. [↑](#footnote-ref-2)
3. За професионално обучение се попълва наименование и код на специалността по СППОО. [↑](#footnote-ref-3)
4. За обучение по ключова компетентност се попълва вида и темата. [↑](#footnote-ref-4)
5. §1 т.18 от ЗНЗ: „Възрастен“ е лице, което не се обучава за придобиване на основно или средно образование в системата на предучилищното и училищното образование или за придобиване на степен на висше образование и не получава пенсия за осигурителен стаж и възраст съгласно Кодекса за социално осигуряване. [↑](#footnote-ref-5)